section_heading: Građa
paragraph_text: thumb|left|240px|Različiti oblici kućica amonita. Kućica im je podijeljena na nastanjenu komoricu, koja je znatno dulja nego kod nautilida, i phragmocon (zračne komorice). U zračnim komoricama nalaze se plinovi. Njihovom regulacijom borave na određenoj dubini, dok se kreću izbacivanjem mlaza vode kroz lijevak. Zračne komorice su pregrađene septima i kroz njih prolazi sifo koji je naječešće uz vanjski rub zavoja. Za razliku od nautilida koji imaju udubljene septe u odnosu na ušće, amoniti imaju izbočena. Kućice amonita su troslojne, aragonitne. Također imaju i poklopce (aptychus) koji su rožnati ili kalcitni. Vapnenci građeni od tih poklopaca zovu se aptiški vapnenci. Razlikujemo i evolutne i involutne kućice. Involutne kućice ponekad imaju pupak (umbilicus). Septi su iznutra prirasli za stijenku kućice šavovima, vidljivih na vanjskoj strani kućice, koje zovemo lobna linija ili sutura. Njihovim boranjem možemo pratiti evoluciju amonita. Od gonijatine (najslabije borane), preko ceratitne pa do amonitne.